คุณคะ คลอดลูกออกมาได้1เดือนน้ำคาวปลาหมด ประมาณ1อาทิตย์ เมนส์ก็มาได้2-3วันค่ะ และก็ไม่มาอีกเลยตอนนี้คลอดลูกได้3เดือน4วันแล้ว แม่บ้านนี้กินยาเอ็กซ์ลูตอนเป็นแพงแรก กินไปได้4เม็ด มีตกขาวออกมาคะตั่งแต่กินเม็ดแรกเลย แต่ตอนนี้มีเลือดออกจากช่องคลอดตอนที่กินเม็ดยาที่4คะ ไม่แสบไม่คัน เลือดออกสีแดง กลิ่นปกติเหมือนคนเป็นประจำเดือน ตั่งแต่คลอดลูกมาไม่มีอาการผิดปกติเลยคะ อยากทราบว่าเกิดจากอะไรคะ และปกติหรือป่าว .. สาเหตุที่กินยาเอ็กซ์ลูตอน เพราะว่าให้นมลูกอยู่คะ
สวัสดีค่ะ หากกำลังทานยาคุมกำเนิดยี่ห้อ เอ๊กซ์ลูตอน (exluton) ซึ่งเป็นยาคุมกำเนิดชนิดฮอร์โมนเดี่ยว ผลข้างเคียงที่มักพบได้บ่อยคือ การทำให้เกิดเลือดออกกะปริดกะปรอย ดังนั้น การที่มีเลือดออกในขณะที่ทานยาไปได้ 4 เม็ด ก็น่าจะเกิดจากผลข้างเคียงของยาได้ หากเลือดที่ออกมีปริมาณไม่มาก ไม่ได้ออกทุกวันต่อเนื่อง ไม่มีปวดท้องน้อยรุนแรง ก็ไม่ได้ถือว่าอันตรายอะไร ให้สังเกตอาการไปก่อน เพราะโดยปกติ เมื่อทานต่อเนื่องไปซักระยะ อาการเลือดออกกะปริดกะปรอย จะค่อยๆ ลดน้อยลง จนหายไปเองค่ะ แต่ที่สำคัญ คือการทานยาคุมให้ตรงเวลา หากทานยาไม่ตรงเวลา ก็มักทำให้เกิดอาการเลือดออกกะปริดกะปรอยค่ะแต่หากเลือดที่ออกมีปริมาณมากทุกวัน ไม่มีแนวโน้มที่จะลดลง หรือมีอาการปวดท้องน้อยมาก แนะนำควรหยุดทานยาคุมกำเนิด และไปพบแพทย์เพื่อหาสาเหตุอื่นๆ เช่น มีมดลูกอักเสบ เกิดการตั้งครรภ์แล้วมีภาวะแท้งเกิดขึ้น เป็นต้น